3.7.2023
SK
Úradný vestník Európskej únie
C 235/61
— Šiesty žalobný dôvod je založený na porušení zásad uvedených v rozsudku Di Prospero/Komisia a porušení článku 27 služobného poriadku a zásady rovnosti, keďže oznámenie o výberovom konaní neumožnilo účasť na oboch výberových konaniach na pozície AD7 a AD9 a zároveň automaticky premiestnilo do rezervného zoznamu AD7 niektorých uchádzačov, ktorí sa uchádzali o AD9. — Siedmy žalobný dôvod je založený na porušení zásady rovnosti medzi uchádzačmi a nedostatku objektivity hodnotenia vzhľadom na nestabilitu výberovej komisie z dôvodu častej fluktuácie jej členov a na to, že neexistoval shadowing zo strany predsedu.
Žaloba podaná 12. mája 2023 – Braunschweiger Versorgungs/EUIPO – B.F. Energy (BF energy) (Vec T-245/23) (2023/C 235/74) Jazyk, v ktorom bola podaná žaloba: angličtina Účastníci konania Žalobkyňa: Braunschweiger Versorgungs AG & Co. KG (Braunschweig, Nemecko) (v zastúpení: C.
Drzymalla, advokát) Žalovaný: Úrad Európskej únie pre duševné vlastníctvo (EUIPO) Ďalší účastník konania pred odvolacím senátom: B.F. Energy Srl (Rím, Taliansko)
Údaje týkajúce sa konania pred EUIPO Prihlasovateľ spornej ochrannej známky: ďalší účastník konania pred odvolacím senátom.
Dotknutá sporná ochranná známka: prihláška ochrannej známky Európskej únie BF energy – prihláška č. 18 336 443.
Konanie pred EUIPO: námietkové konanie.
Napadnuté rozhodnutie: rozhodnutie druhého odvolacieho senátu EUIPO zo 17. februára 2023 vo veci R 1646/2022-2.
Návrhy Žalobkyňa navrhuje, aby Všeobecný súd: — zrušil napadnuté rozhodnutie, — zamietol prihlášku spornej ochrannej známky, — uložil EUIPO a ďalšiemu účastníkovi konania povinnosť nahradiť trovy konania vrátane trov konania pred odvolacím senátom.
Uvádzané žalobné dôvody — Porušenie článku 8 ods.
1 písm.
b) nariadenia Európskeho parlamentu a Rady (EÚ) 2017/1001, pokiaľ ide o úroveň pozornosti širokej skupiny verejnosti, — porušenie článku 8 ods.
1 písm.
b) nariadenia Európskeho parlamentu a Rady (EÚ) 2017/1001, pokiaľ ide o vizuálnu, fonetickú a koncepčnú podobnosť označení, — porušenie článku 8 ods.
1 písm.
b) nariadenia Európskeho parlamentu a Rady (EÚ) 2017/1001, pokiaľ ide o celkové posúdenie pravdepodobnosti zámeny.